Y.B. DATO’ TENG CHANG KHIM: Terima kasih Tuan Speaker. Tuan Speaker saya ingin menyentuh 2 isu yang disentuh oleh Yang Berhormat Sijangkang. Yang pertamanya Yang Berhormat Sijangkang ada membangkitkan mengenai perancangan Kerajaan Negeri dalam mewujudkan e-wallet Negeri Selangor. Kerajaan Negeri sedar pasaran e-wallet mempunyai potensi besar yang dijangka akan integrasi terus berkembang dengan peningkatan mengatasi pengguna dan perkhidmatan. Sehubungan dengan itu, Kerajaan Negeri sedang dalam usaha untuk mewujudkan sebuah platform pembelajaran digital yang menyatukan fungsi e-wallet
sedia ada di pasaran merangkumi pembayaran peribadi dan awam serta kesemua perkhidmatan yang disediakan oleh Kerajaan Negeri termasuk yang dibangunkan oleh Pihak Berkuasa Tempatan. Justeru itu, e-wallet yang bakal diwujudkan ini akan merangkumi 3 fungsi utama pertama e-wallet, bayaran parking atas talian, runcit, e- servis, pembaharuan insurans kereta, pembaharuan cukai jalan, pembayaran saman, pembayaran cukai tanah. Dua, platform pembayaran untuk Jabatan-jabatan dan daerah Selangor atau pay gate way dan 3 platform bagi penyaluran bantuan program- program kebajikan yang dilaksanakan oleh Kerajaan Negeri sebagai contoh program KISS, Jom Shopping, Peduli Sihat dan lain-lain.
Kerajaan Negeri Selangor mempunyai kelebihan sebagai pengusaha platform e-wallet berbanding pengusaha sedia ada memandangkan terdapat pelbagai perkhidmatan melibatkan Kerajaan Negeri boleh dilaksanakan secara atas talian. Dengan usaha untuk menyertai potensi e-wallet, Kerajaan Negeri dapat memperkemaskan kaedah dan mekanisme pembayaran melalui platform yang bersepadu bagi memudahkan urusan orang awam. Selain itu Kerajaan Negeri juga berupaya untuk mengumpul data pengguna dari segi corak perbelanjaan dan tingkah laku pengguna dan melaksanakan kajian analitis bagi tujuan pemantauan serta perancangan di masa hadapan terutamanya terhadap penerima-penerima program kebajikan sedia ada.
Kerajaan Negeri yakin melalui perancangan yang strategik e-wallet yang bakal diwujudkan ini boleh ditonjolkan sebagai platform yang lengkap dan unik di pasaran menandingi keupayaan pengusaha e-wallet sedia ada yang lain. Dan dalam pada itu, sudah tentu ia berkaitan dengan Internet kerana aktiviti dan sebagainya. Saya berharap Yang Berhormat Sungai Burong sedar bahawa di dalam kajian Pakatan Harapan telah pun diadakan telah dilancarkan National Fibre And Connectivity Plan 2019, 2023 dan sekarang tanggungjawab di atas Kerajaan Perikatan Nasional. Pastikan dia buat kerja betul-betul, jangan soal di sini, buat kerja betul. Jadi inilah isu kilang pembuatan kertas di Banting. Tuan Speaker, ada 2 syarikat, 1 ini merupakan kilang pembuatan kertas yang akan bertapak di Banting Industrial City. Jumlah pelaburan untuk projek tersebut dianggarkan sebanyak RM1.3 bilion dengan keluasan tanah sebanyak 81 ekar. Produk yang dihasilkan adalah top board, craft liner Jumlah kapasiti pengeluaran tahunan adalah 1.4 juta tan. Projek ini mampu menjana sebanyak 700 pekerjaan baharu, kedai rakyat tempatan khususnya di Negeri Selangor. Keduanya syarikat yang merupakan kilang pembuatan kertas yang akan bertapak di Mahkota Industrial Park, dia bersebelahan sebenarnya. Jumlah pelaburan untuk projek ini dianggarkan sebanyak RM3.5 bilion dengan keluasan tanah setakat ini sebanyak 132 ekar. Produk yang dihasilkan adalah platpark serta packaging paper. Jumlah kapasiti pengeluaran tahunan adalah 1.5 juta tan. Bahan mentah yang digunakan akan diimport dari USA, Eropah, United Kingdom serta Jepun. Jenis bahan mentah yang akan diimport adalah sorted waste paper yang terdiri daripada sorted old corrugated containers dan double sorted old corrugated containers. Syarikat tersebut akan membeli bahan mentah di Malaysia sekiranya dapat memenuhi kualiti yang ditetapkan. Semua bahan mentah yang diimport harus bebas dari bahan-bahan
berbahaya dan beracun. Dari perspektif alam sekitar, kesemua bahan buangan akan mematuhi environmental quality schedule waste regulation 2005 seperti lubricant oil, used batteries, serta habuk dari waste to energy. Projek tersebut tidak akan melebihi average 70 (dB) untuk kebisingan serta teknologi seperti noise silencer akan dipasang dalam kilang tersebut untuk mengawal kebisingan. Sisa air daripada walter treatmen plant akan digunakan semula untuk proses penjanaan wap. Dari segi kualiti udara, syarikat tersebut akan mematuhi Environmental Quality Clean Air Regulations 2014 yang ditetapkan oleh Jabatan Alam Sekitar. Untuk waste to energy plan, syarikat tersebut akan menggunakan teknologi nitrogen oxide (NOX) untuk memastikan kualiti udara sekeliling dijamin.
Air Polution Control System juga akan dipasang di dalam kilang tersebut. Pada peringkat ini salah satu syarikat ini sedang mendapat ulasan dan maklum balas daripada jabatan teknikal dan agensi-agensi kerajaan untuk memulakan kerja-kerja pembinaan. Jabatan Kastam Diraja Malaysia telah meluluskan pengimportan sorted waste paper untuk best eternity salah satu syarikat yang di bawah Asia Scope 470.90.90.0000.
Dan semua Jabatan yang berkenaan yang meluluskannya adalah Jabatan di Kerajaan Persekutuan. Sudah tentu Kementerian Alam Sekitar di bawah Menteri yang lepas akan melihat dan memastikan bahawa semuanya syarat-syarat yang dikenakan oleh Jabatan Alam Sekitar itu dipatuhi. Dan kita di negeri hanya meluluskan soal tanah dan juga kelulusan untuk pembinaan kilang. Jadi pastikan saya juga mohon supaya Yang berhormat Sijangkang memantau Menteri Alam Sekitar di Persekutuan untuk memastikan kerjanya buat baik-baik (Dewan menepuk meja). Pematuhannya di situ kalau tidak ada di peringkat itu, kilang itu tidak akan diluluskan, tidak akan dibawa ke Selangor. Jadi kalau dia diluluskan, kita luluskan, kita tidak ada kuasa menolak, Kerajaan Persekutuan meluluskan lesen atau pun lesen pembuatan manufacturing license, itu sahaja terima kasih. Ya, sila.